Carl Just

Carl Just (1897–1990) var en norsk journalist, redaktør og Journalistakademiets rektor.«Journalistakademiets far», Aftenposten, 10. september 1987, s. 18. 

Just var oppvokst hos pleieforeldre, ble utdannet som fiolinist ved Musikkonservatoriet i Oslo og fikk etter hvert en omfattende praksis som journalist og redaktør i en rekke aviser og blader. I tillegg skrev han bøker om journalistikk, kulturhistorie og Oslo bys historie. Han hadde vært lærer i journalistikk ved Norsk Korrespondanseskole fra 1943 og selv skrevet læreverket til kurset. På Journalistakademiet tok han opp mellom 15 og 20 studenter hvert år. Just var den eneste fast ansatte ved skolen.

Just ble i 1965 tildelt Kongens fortjenstmedalje i gull.«Tildeling av ordener og medaljer: Søk i arkivet», kongehuset.no. I 1962 mottok han St. Hallvard-medaljen.«Disse har fått St. Hallvardmedaljen», osloby.no, 9. juni 2006.

 Utvalgte utgivelser 
 Carl Just: Avisen og journalisten. En bok for vordende journalister, Oslo: Mortensen, 1968
 Aksel Arstal og Carl Just: Oslo byleksikon, revidert utgave, Oslo: Aschehoug, 1966
 Carl Just: Spesialutdannelse av journalister, København: Berlingske, 1954
 Carl Just: Carl Johans gate. Historikk og antologi, Oslo: Ernst G. Mortensens Forlag, 1950
 Carl Just: 96 brev om journalistikk. En bok for vordende journalister, Oslo: Mortensen, 1949

 Referanser 

 Eksterne lenker 
 «Carl Just» i Norsk biografisk leksikon

Kategori:Norske journalister
Kategori:Norske redaktører
Kategori:Kongens fortjenstmedalje i gull
Kategori:St. Hallvard-medaljen
Kategori:Personer fra Oslo